open-index/open-wikipedia-markdown huggingface dataset:
Carioferina

miniatura|dereita|Carioferina (importina) beta 1.
As **carioferinas** son un grupo de proteínas implicadas no transporte de moléculas entre o citoplasma e o núcleo celular das células eucariotas. O transporte, mediado por unhas proteínas de transporte chamadas carioferinas, ten lugar a través dos poros nucleares, que actúan como unha porta para entrar e saír do núcleo. A maioría das proteínas necesitan as carioferinas para poder atravesar os poros nucleares.

As carioferinas poden actuar como **importinas** (que axudan ás proteínas a entrar no núcleo) ou **exportinas** (que as axudan a saír do núcleo). Forman parte da Familia do Complexo do Poro Nuclear de proteínas na base de datos de clasificación de transportadores (TCDB, *transporter classification database*).

A enerxía para o transporte destas moléculas deriva do gradiente Ran.

## Importina beta 
Un exemplo de carioferina é a importina beta. A importina beta é un tipo específico de carioferina que facilita o transporte de cargamentos de proteínas ao interior do núcleo. Para facelo, primeiramente únese á importina alfa (outro tipo de carioferina que se une á proteína a transportar no citoplasma), e despois a proteína a transportar é importada ao interior do núcleo a través dun poro nuclear usando a enerxía derivada do gradiente Ran. Unha vez dentro do núcleo, o cargamento transportado disóciase das carioferinas.

A importina beta pode tamén transportar proteínas ao núcleo sen a axuda da proteína adaptadora importina.

## Xenes humanos da familia da carioferina 
[miniatura|dereita|Ciclo [Ran-GTP.]]
* KPNA1
* KPNA2
* KPNA3
* KPNA4
* KPNA5
* KPNA6
* KPNB1
* CRM1

## Notas 
## Véxase tamén 
### Ligazóns externas 
* 
* Ilustracións en berkeley.edu 
* Animacións
* Ilustracións
* Imaxes en 3D de microscopia electrónica da exportina de EM Data Bank(EMDB)
Wolverhampton

**Wolverhampton** é unha cidade e municipio metropolitano das Midlands do Oeste, en Inglaterra, Reino Unido, que formaba parte do condado tradicional de Staffordshire. De acordo co censo do ano 2011, o distrito gobernamental de Wolverhampton tiña 249&nbsp;470 habitantes.

A poboación urbana de Wolverhampton segundo o censo de 2001 era de 251&nbsp;462, e era a segunda meirande da Área Urbana das Midlands do Oeste que forma parte da terceira maior área urbana do Reino Unido. Ademais, é a doceava maior cidade de Inglaterra, sen contar Londres. A xente de Wolverhampton é coñecida co xentilicio "Wulfrunian".

## Notas 
## Véxase tamén
### Ligazóns externas
* Páxina oficial
Teodor Romzha

**Teodor Romzha** (en ; en ), nado o 14 de abril de 1911 en Velykyi Bychkiv (Austria-Hungría) e finado o 31 de outubro de 1947 en Uzhhorod (R.S.S. de Ucraína), foi un eclesiástico grecocatólico ruteno, administrador apostólico de Mukacheve, asasinado polo NKVD en 1947 e beatificado en 2001.

## Traxectoria 
### Primeiros anos 
Romzha foi o noveno fillo de Pavel Romzha e Mariia Semak, pais dunha familia modesta e profundamente cristiá. Logo de rematar a educación básica na súa vila natal, continuou os seus estudos en Khust, graduándose con excelentes cualificacións en 1930; amais de húngaro e ucraíno, aprendeu checo, latín, francés e ruso. No mesmo ano, coa aprobación do bispo de Mukacheve Petro Gebei foi enviado ao Colexio Xermánico-Húngaro, mais antes de finalizar o curso alí trasladouse en 1934 ao Pontificio Colexio Ruso. En 1937 graduouse *magna cum laude* en Filosofía e Teoloxía pola Pontificia Universidade Gregoriana.

### Sacerdocio 
Recibiu a ordenación diaconal en 1935, e foi ordenado sacerdote o 24 de decembro de 1936 polo bispo ordenante para o rito bizantino Aleksandr Evreinov, continuando os seus estudos de seguido na Gregoriana. En 1937 volveu ao seu país para cumprir co servizo militar obrigatorio dun ano, na escola de oficiais de Praga; posteriormente foi nomeado administrador dunha parroquia na vila de Berezovo, e en 1939 profesor de filosofía no Seminario Teolóxico de Uzhhorod.

### Episcopado 
O 8 de setembro de 1944 foi nomeado administrador apostólico de Mukacheve. Recibiu a consagración episcopal o 24 de setembro, de mans do bispo de Hajdúdorog Miklós Dudás, na catedral de Uzhhorod. A ocupación de Ucraína Occidental polos soviéticos veu seguida dunha dramática perda de sacerdotes, e Romzha comezou a trasladar ao clero que lle restaba  a necesidade de prepararse para o martirio. O seu rexeitamento a unirse á Igrexa ortodoxa foi a súa sentenza de morte. 

O 27 de outubro de 1947 recibiu unha malleira de soldados soviéticos, e posteriormente foi hospitalizado en Uzhhorod. Na noite do 31 de outubro foi asasinado por envelenamento cunha inxección de curare que o NKVD proporcionou a unha enfermeira, axente do goberno. Segundo as investigacións levadas a cabo por Evgeniia Albats, o seu asasinato foi ordenado persoalmente por Khrushchev.

## Culto 
Romzha foi beatificado como mártir polo papa Xoán Paulo II o 27 de xuño de 2001 en Lviv. A súa festa celébrase o 31 de outubro.

## Notas 
## Véxase tamén 
### Bibliografía 
* 
*
Joan Carreras

**Joan Carreras i Goicoechea** nado en Barcelona en 1962 é un xornalista, guionista de televisión e escritor en lingua catalá. 	

## Biografía 
É profesor asociado da Facultade de Comunicación na Blanquerna de Barcelona, onde imparte clases de xornalismo dixital. Traballou durante unha década na Corporació Catalana de Mitjans Audiovisuals, onde foi director do El 33. Tamén traballa no diario Avui, o Diari de Barcelona e la revista semanal El Temps.

## Obra 
### Novela 
* 1998 — *La gran nevada* (Empúries)
* 2003 — *Qui va matar el Floquet de Neu* (Empúries)
* 2009 — ''L'home d'origami* (Ámsterdam)
* 2012 — *Carretera secundària* (Proa)
* 2013 — *Cafè Barcelona* (Proa)
* 2015 — *L'àguila negra*

### Relatos 
* 1990 — *Les oques van descalces* (Quaderns Crema)
* 1993 — *La bassa del gripau* (Quaderns Crema)

## Premios 
* 2012 - Premis Literaris de Cadaqués - Carles Rahola de periodisme. *Postals de la nostàlgia des de Cadaqués*
* 2014 - Premio Ciudad de Barcelona de literatura catalana por *Cafè Barcelona*
* 2014 - Premio Sant Jordi de novela por *L'àguila negra''

## Notas 
## Bibliografía 
* 

## Véxase tamén 
### Ligazóns externas 
* Biografía 
* Joan Carreras escriptor. Web oficial
* Generalitat de Catalunya. Departament de Cultura
Teófilo III, patriarca ortodoxo de Xerusalén

**Teófilo III**, nado como **Ilias Giannopoulos** (en ) en Mesenia (Grecia) en 1952, é o Patriarca de Xerusalén e toda Palestina dende o 22 de agosto de 2005, e polo tanto cabeza da Igrexa Ortodoxa de Xerusalén.
Holy Fire

***Holy Fire*** é o terceiro álbum da banda inglesa de indie rock Foals, lanzado o 11 de febreiro de 2013 por Transgressive Records, e producido por Flood e Alan Moulder.

## Listaxe de cancións 
## Notas 
## Véxase tamén 
### Ligazóns externas 
*Web Oficial de Foals
North Utah Satellite

**North Utah Satellite**, máis coñecido pola abreviatura **Nusat** ou **Nusat 1**, foi un satélite artificial estadounidense lanzado o 29 de abril de 1985 mediante o transbordador espacial Challenger desde o Centro Espacial de Cabo Cañaveral. O seu obxectivo principal era avaliar un método para medir os sistemas de radar secundario da Axencia Federal de Aviación.

## Características 
Nusat 1 foi un proxecto conxunto entre a Universidade do Estado en Weber e a Universidade do Estado de Utah para construír un novo tipo de satélites pequenos, simples e de baixo custo. Nusat 1 foi usado como método para avaliar os feixes dos sistemas de radar secundarios da Axencia Federal de Aviación.

O satélite tiña unha masa de 54,5&nbsp;kg e foi lanzado desde a baía de carga do transbordador especial. Reentrou na atmosfera o 15 de decembro de 1986, tras 20 meses en órbita

## Notas
Jomala

**Jomala** é un concello de Åland, rexión autónoma de Finlandia.

O concello ten unha poboación de 4,529 habitantes e unha superficie de 686.96 km². A densidade de poboación é de 31.78 habitantes por quilómetro cadrado.

O concello é maioritariamente suecofalante.

O aeroporto de Mariehamn, o principal aeroporto das Åland, está no territorio municipal de Jomala.

## Turismo
### Monumentos
***Igrexa de Jomala** (século XIII)
***Canle de Lemström** (1882)
***Batería de Kungsö** (1916)

## Vilas
Andersböle, Björsby, Buskböle, Dalkarby, Djurvik, Gottby, Gölby, Hammarudda, Hinderböle, Ingby, Jomalaby, Karrböle, Kila, Kungsöby, Möckelby, Möckelö, Norrsunda, Rasmansböle, Ringsböle, Sviby, Södersunda, Torp, Ulvsby, Vargsunda, Västansunda, Västerkalmar, Ytterby, Ytternäs, Ödanböle, Önningeby, Österkalmar e Överby.

## Galería de imaxes

Jomala kyrka på Åland, våren 1991..jpg|
Jomala prästgård, våren 1991..jpg|
BjörsbyVäderkvarn.JPG|

## Notas
## Véxase tamén 
### Outros artigos 
* Lista de municipios de Finlandia nos que o finés non é a única lingua oficial
Eritroblasto

miniatura|Eritroblasto basófilo.
miniatura|Eritroblasto policromatófilo.
miniatura|Eritroblasto ortocromatófilo.

Os **eritroblastos** son células eritropoéticas que constitúen estados intermedios durante a maduración dos eritrocitos humanos na medula ósea, e que aínda conservan o núcleo. Moitas veces utilízase como sinónimo de **eritroblasto** o termo **normoblasto**, e outras veces resérvase normoblasto para designar unha das etapas de maduración (ortocromatófila). Cando o eritroblasto se desenvolve anormalmente adquire gran tamaño e denomínase **megaloblasto**, como pode ocorrer en casos de deficiencia de vitamina B12 (como na anemia perniciosa) ou de deficiencia de ácido fólico (nas anemias megaloblásticas).

Durante a eritropoese, o primeiro eritroblasto presente en humanos (que provén do proeritroblasto) denomínase **eritroblasto basófilo**. Este eritroblasto é pequeno, duns 12 microns, e posúe un citoplasma basófilo debido á presenza de abundantes ribosomas encargados de sintetizar a hemoglobina (a proteína que transporta o oxíxeno). O eritroblasto basófilo capta ferritina do sangue por pinocitose para aumentar o seu contido en ferro.

Os eritroblasto basófilos dan lugar aos **eritroblastos policromatófilos** cando o seu contido de hemoglobina pasa a ser moi alto. Presentan variacións tintoriais. Isto ocorre porque esta proteína se sintetiza en cantidades crecentes e é ácidófila e enmascara a afinidade por tinguiduras básicas dos ribosomas. A súa cromatina está máis condensada que en estados anteriores.

O seguinte estado eritroblástico é o **eritroblasto ortocromático**, **eritroblasto ortocromatófilo** ou **normoblasto**. Son de citoplasma acidófilo (eosinófilo) e teñen unha menor presenza de ribosomas, porque xa non se require unha síntese de hemoglobina activa.

Posteriormente, continúa a eritropoese coa transformación do normoblasto en reticulocito (ao perder o núcleo), que madura a eritrocito e sae da medula ósea á circulación sanguínea. En vertebrados non mamíferos o eritrocito normalmente conserva o núcleo.

## Notas 
* 
* 

## Véxase tamén 
### Ligazóns externas 
*
Commelinidae

A das **commelínidas** (***Commelinidae***) é un taxon de plantas situado na categoría taxonómica de subclase, utilizado en sistemas de clasificación modernos, como o sistema de clasificación APG III de 2009. e polo Angiosperm Phylogeny Website, (do 2001 en adiante).

Nestes sistemas de clasificación este taxon se sitúa no clado monocotiledóneas (aquí comsiderado como clase), e está constituído polas ordes das *Arecales*, *Zingiberales*, *Commelinales* e *Poales*, e pola familia das *Dasypogonaceae* (que en xaneiro do 2011 aínda non fora asignada a ningunha orde).

Este taxon tal como aquí se describe forma un grupo monofilético ben establecido tanto por caracteres morfolóxicos como por análises moleculares de ADN, polo que xa se sospeitaba da súa existencia desde haí tempo.

Pero noutros sistemas de clasificación "clásicos", como o de Cronquist de 1981, a súa adscrición era distinta, aproximándose ao aquí definido como *Poales*). Unha aparente sinapomorfía química que une a todo o grupo é a presenza de ácidos fluorescentes á luz ultravioleta (incluíndo ácidos cumarínicos, ferúlicos e diferúlicos).

A commelínidas inclúen un gran número de plantas economicamente importantes, entre elas as palmeiras (familia das *Arecaceae*), o xenxibre (da familia das Zingiberaceae), as bananeiras (da familia das *Musaceae*) e os pastos e cereais (da familia das *Poaceae*).

## Filoxenia 
O cladograma, actualizado á data de 2009, da situación do clado dentro das monocotiledóneas, e das relacións entre os seus subclados, é o seguinte: 

{{Clade
| style= "font-size:100%; line-height:100%;"
| label1=*Monocotyledoneae*
| 1= 
}}

## Notas 
## Véxase tamén 
### Bibliografía 
* 
* 
* 
* 

### Outros artigos 
* *Liliopsida*

### Ligazóns externas 
* Angiosperm Phylogeny Group (2009): "An update of the Angiosperm Phylogeny Group classification for the orders and families of flowering plants: APG III". *Botanical Journal of the Linnean Society* Volume 161, número 2, páxinas 105–121.
* *Commelinidae* Takht. en Tropicos.
Patrice Lacombe

**Patrice Lacombe**, nado en Oka o 20 de febreiro de 1807 e finado en Montreal o 6 de xullo de 1863, foi un escritor e notario quebequés. A súa novela máis importante é *A terra paterna* (*La Terre paternelle)*.

## Traxectoria 
Estudou no instituto de Montreal de 1816 a 1825, onde destaca nas materias de linguas francesa e latina. Converteuse en notario en 1830, traballou ao servizo dos sulpucianos, ao levar a cabo o censo das súas propiedades. En 1835, casou con Léocadie Boucher, coa que non tivo fillo ningún.

En 1846, Lacombe publicou no *Album littéraire de la Revue canadienne*, a novela intitulada *La Terre paternelle*, pioneira do xénero literario denominado en francés *roman du terroir*, algo así como a novela agrícola canadense. Esta obra, que coñeceu diversas edicións, foi incluída en 1848 no denominado *Répertoire national* realizado por James Huston, unha antoloxía coa máis salientable literatura canadense do momento.

O crítico Maurice Lemire, no *Dictionnaire biographique du Canada* puxo en valor que Lacombe imitase o estilo dos grandes narradores franceses, como Honoré de Balzac ou Eugène Sue.

## Notas 
## Véxase tamén 
### Bibliografía 
* *La Terre paternelle*, na Bibliothèque électronique du Québec. 
* Réginald Hamel, John Hare et Paul Wyczynski, «Joseph Patrice Truillier Lacombe» , no *Dictionnaire des auteurs de langue française en Amérique du Nord* , 1989
Estrutura de datos

En programación, unha **estrutura de datos** é unha forma particular de organizar datos nun ordenador para que poidan ser utilizados de maneira eficiente. Pode dicirse que a programción é o tratamento con algoritmos dos datos estruturados.

Diferentes tipos de estruturas de datos son axeitadas para diferentes usos, e algunhas son altamente especializadas para tarefas específicas. Polo xeral, as estruturas de datos especializadas son chave para deseñar algoritmos eficientes. Algúns métodos formais de deseño de linguaxes de programación destacan as estruturas de datos, polo menos á par dos algoritmos, como o factor chave de organización no deseño de software.

### Lista 
Unha lista enlazada é unha das estruturas de datos fundamentais, e pode ser usada para construír outras estruturas de datos. Consiste nunha secuencia de nodos, nos que se gardan campos de datos arbitrarios e unha ou dúas referencias, enlaces ou punteiros ao nodo anterior ou posterior. O principal beneficio das listas enlazadas respecto aos vectores convencionais é que a orde dos elementos enlazados pode ser diferente á orde de almacenamento na memoria ou o disco, permitindo que a orde do percorrido da lista sexa diferente ao de almacenamento.

### Cola 
Unha cola é unha lista ordenada ou estrutura de datos na que o modo de acceso aos seus elementos é de tipo FIFO (do inglés *First In First Out*, primeiro en entrar, primeiro en saír) que permite almacenar e recuperar datos.

### Pila 
Unha pila é unha lista ordenada ou estrutura de datos na que o modo de acceso aos seus elementos é de tipo LIFO (do inglés *Last In First Out*, último en entrar, primeiro en saír) que permite almacenar e recuperar datos.
### Árbore 
Unha árbore é unha estrutura de datos que imita a forma dunha árbore (un conxunto de nodos conectados). Un nodo é a unidade sobre a que se constrúe a árbore e pode ter cero ou máis nodos fillos conectados a el. Dise que un nodo A é pai dun nodo B se existe un enlace dende A ata B (nese caso, tamén dicimos que B é fillo de A). Só pode haber un único nodo sen pais, que se denomina comunmente nodo raíz. Un nodo que non ten fillos coñécese como nodo folla. Os demais nodos (que teñen pai e un ou varios fillos) coñéceselles como nodos rama.

## Notas
Daniel, patriarca de Romanía

**Daniel**, nado como **Dan Ilie Ciobotea** en Dobrești (Condado de Timiș, Romanía) o 22 de xullo de 1951, é o Patriarca de Romanía dende o 12 de setembro de 2007, e polo tanto cabeza da Igrexa ortodoxa romanesa.
Tom Meschery

**Thomas Nicholas "Tom" Meschery**, nado **Tomislav Nikolayevich Meshcheryakov** (en ruso: Томислав Николаевич Мещеряков) o 26 de outubro de 1938 en Harbin, Manchuria (actual China), é un ex xogador e adestrador profesional de baloncesto ruso-estadounidense que desenvolveu toda a súa carreira na National Basketball Association (NBA). Foi seleccionado no sétimo posto da primeira rolda do Draft da NBA polos Philadelphia Warriors en 1961. Alí xogou durante seis temporadas, sendolle retirado o seu dorsal 14 na súa honra. Posteriormente, e antes da súa retirada, xoga durante catro temporadas nos Seattle SuperSonics. Foi o primeiro ruso en competir nunha liga profesional norteamericana. Tras a súa etapa deportiva, e téndose graduado en arte, foi profesor de instituto e un destacado poeta.

## Traxectoria 
### Infancia 
Nado na China, os seus pais foron emigrantes rusos que fuxiron da Revolución rusa de 1917. Posteriormente foron recolocados nun campo de internamento xaponés próximo á cidade de Tokyo durante a segunda guerra mundial. Ao acabar esta, os seus pais emigraron aos Estados Unidos, estabelecéndose en San Francisco, California.

### Universidade 
Meschery xogou cos *Gaels* do Saint Mary's College, onde en 1960 foi elixido no terceiro equipo All-American.

### Profesional 
Foi elixido o sétimo posto do Draft da NBA de 1961 polos Philadelphia Warriors onde coincidiu con Wilt Chamberlain, xogador a quen anos máis tarde adicaría un dos seus poemas. Meschery deixou aos Warriors anos despois de trasladarse o equipo a San Francisco en 1965, para volver á súa Filadelfia natal e xogar cos 76ers. Con todo os Warriors, con Meschery como un dos seus puntais, e coa chegada de Rick Barry, chegaron ás finais da NBA, perdendo precisamente cos 76ers. Tras a final asinou un contrato con Seattle SuperSonics, onde pasou catro tempadas, para retirarse en 1971. Nos seus 10 anos como profesional fixo unha media de 12,7 puntos e 8,6 rebotes por partido.

Nada máis retirarse fíxose coas rendas de adestrador dos Carolina Cougars, equipo da ABA, onde permaneceu unha tempada, cun balance de 35 vitorias e 49 derrotas.

#### Equipos 
* Philadelphia Warriors (1961-1962)
* San Francisco Warriors (1962-1967)
* Seattle SuperSonics (1967-1971)

## Logros 
* Unha vez All-Star da NBA (1963).
* Número 16 retirado por Golden State Warriors.

## Notas 
## Véxase tamén 
### Ligazóns externas 
* Perfil de Tom Meschery en Warriors History
* Estatísticas de Tom Meschery como xogador 
* Estatísticas de Tom Meschery como adestrador
Xosé Mosquera Casero

**Xosé Mosquera Casero**, nado o 6 de decembro de 1956 en San Cristovo de Cea, é un político galego.

## Traxectoria 
Licenciouse en dereito en 1979 e foi profesor axudante de dereito constitucional nas universidades de Navarra e Santader (1980-1983), funcionario da Deputación de Ourense desde 1985 foi Secretario Xeral Técnico da Conselleria de Pesca (1987- 1989), exerce como profesor asociado de dereito consitucional na Universidade de Vigo desde 1991 e mais é xefe do servizo de intervención da Deputación de Ourense desde 1995.

### Actividade política 
En 1979 entrou a militar no Partido Galeguista e foi candidato desa formación nas eleccións autómicas de 1981. Tras a integración do seu partido en Coalición Galega en 1983, pasou a militar nesta formación ata a creación en 1987 do Partido Nacionalista Galego. Nas eleccións municipais dese ano encabezou a lista do PNG en San Cristovo de Cea, nas que foi elixido concelleiro. En 1991 entrou canda o seu partido no Bloque Nacionalista Galego. En setembro de 2011 resultou elixido secretario xeral do PNG-PG e en 2012, tras abandonar o seu partido o BNG e integrarse en Compromiso por Galicia, entrou na executiva desa formación. En 2014 impúxose nas primarias da súa formación na cidade de Ourense pero tras a formación da plataforma cidadá Ourense en Común, CxG foi o primeiro partido en oficializar o seu apoio  renunciando a presentar unha lista propia. Xosé Mosquera tamén gañou as primarias de Ourense en Común á alcaldía pero tras o malestar de parte da organización, que replicaba que houbera tráfico de votos, a asemblea xeral de Ourense en Común decidiu anular o proceso. Mosquera e o resto de militantes de CxG que colaboraban en Ourense en Común cualificaron esta decisión como un quebranto democrático e abandonaron a marea, reactivando a candidatura de CxG ao concello de Ourense con Mosquera como cabeza de lista. En novembro de 2018 abandonou tanto os cargos que desempeñaba como a militancia en Compromiso por Galicia. En 2020 asumiu a presidencia Partido Galego.

## Notas 
## Véxase tamén 
### Ligazóns externas 
*Perfil de Xosé Mosquera no sitio web de CxG
Carmen Babiano

**Carmen Babiano Méndez-Núñez**, nada en Santiago de Compostela en 1852 e finada en Pontevedra o 2 de setembro de 1914, foi unha pintora galega correspondente ao movemento realista de finais do século XIX.

## Traxectoria 
Era filla de José Babiano Rodríguez, coronel do exército, e de María del Carmen Clara Méndez Núñez, irmá do célebre almirante Casto Méndez Núñez. Sendo moi nena trasladouse a vivir a Pontevedra cos seus pais, ao domicilio da súa tía Soledad quen residía nun palacete, a *villa* Méndez Nuñez. Rodeada dun ambiente cultural e sendo partícipe das múltiples reunións e faladoiros que se celebraban no seu fogar, ás que acudían os persoeiros máis relevantes da época nos ámbitos da política, cultura etc., Carmen pronto destacou como unha pintora con moita proxección de futuro. O seu talento foi fomentado polos seus pais que lle procuraron clases de pintura co pintor catalán Ramón Vives Ayné, que se encontraba destinado no Instituto de Pontevedra.

Participou en varias exposicións con éxito notable. A súa obra destaca polo seu realismo, aínda que carece dun estilo propio. Ademais do óleo practicou a técnica do debuxo, realizando espléndidos cadros da vida cotiá que foron publicados nalgunhas revistas. Foi colaboradora da revista La Ilustración Gallega y Asturiana.

En 1883 casou co médico Víctor Mendoza Muñoz, momento no que antepoñería o apelido Mendoza ao de Méndez-Núñez, polo que nalgúns círculos a coñecen como Carmen Babiano Mendoza. A partir dese ano deixou de lado a súa faceta pictórica, aínda que o seu fogar seguiría aberto ao máis florido da cultura pontevedresa, os irmáns Andrés e Jesús Muruais, etcétera.

Deixou un legado artístico que consta de máis de 100 obras pictóricas que hoxe se conservan no Museo de Pontevedra.

## Traballos 
miniatura|As pitas.
En 1875 participou na Exposición Rexional e Industrial e Artística de Galicia de Santiago de Compostela, onde presentou dous óleos e dúas paisaxes a lapis, copia de gravados, todos de carácter realista. Na Exposición Rexional de 1880 celebrada en Pontevedra presentou o cadro titulado *Unha nena dando de comer a unhas galiñas* ou *As pitas*, onde destaca o realismo que caracteriza a súa obra.

Realizou moitos debuxos, bosquexos anatómicos, paisaxes, bodegóns. Desenvolveu unha temática moi variada na súa obra, manténdose sempre dentro dun realismo case fotográfico.

Gravados publicados na revista La Ilustración Gallega y Asturiana:
* *Ruinas da igrexa de Santo Domingo de Pontevedra* (1879)
* *Cercanías de Pontevedra* (1881): "Río de Pelamios", "Olería no camiño do Lérez", "Grupo de casas no barrio da Moureira"

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
*
Gary Neville

**Gary Alexander Neville**, nado en Bury (Gran Manchester) o 18 de febreiro de 1975, é un exfutbolista e actual adestrador de fútbol inglés. Xogaba de defensa e actualmente é un dos adestradores da selección inglesa.

## Traxectoria 
Neville pasou toda a súa carreira profesional no Manchester United, do que foi o seu capitán durante cinco anos, mais tamén foi internacional coa selección inglesa absoluta 85 veces. Co seu equipo gañou dúas copas da UEFA en 1999 e 2008 e 8 títulos da Premier League. Tras retirarse entrou como comentarista deportivo para a canle Sky Sports.eville spent his entire playing career at Old Trafford, making him a one-club man. At the time of his retirement in 2011, he was United's second longest serving player in the squad, behind his long-time team-mate Ryan Giggs. He made his international debut in 1995 and was first-choice right-back for club and country for more than ten years.

### Adestrador 
O 2 de decembro de 2015 anunciouse a súa contratación polo Valencia CF, en substitución de Nuno Espírito Santo, cun contrato até xuño de 2016. O 30 de marzo de 2016 foi cesado, debido aos malos resultados, sendo substituído por Pako Ayestarán.

## Persoal 
É irmán do tamén futbolista Phil Neville e de Tracey Neville, xogadora de netball.

## Notas
Perdiendo el Norte

***Perdiendo el Norte*** é un filme español de comedia dirixido por Nacho G. Velilla que se estreou no 2015. Está protagonizado polos actores Yon González e Julián López xunto con Blanca Suárez.

## Sinopse 
Hugo e Braulio son dous rapaces con formación universitaria que fartos de non atopar traballo en España, deciden emigrar a Alemaña seguindo os cantos de serea dun programa de televisión. Axiña descubrirán que perseguir o soño alemán pode ter moito de pesadelo.

## Personaxes 
* Blanca Suárez como Carla
* Yon González como Hugo
* Julián López como Braulio
* Úrsula Corberó como Nadia
* Javier Cámara como Próspero
* José Sacristán como Andrés
* Miki Esparbé como Rafa
* Carmen Machi como Benigna
* Malena Alterio como Marisol
* Alberto Chicote como cura
* Arturo Valls como Español por el mundo
* Arantxa Aranguren como Juana

## Véxase tamén 
### Outros artigos 
* *Buscando el norte*

### Ligazóns externas 
* Páxina oficial 
*
Ireneu, patriarca de Serbia

**Ireneu** (en ), nado en Vidova (Serbia) o 28 de agosto de 1930 e finado en Belgrado o 20 de novembro de 2020, foi o patriarca de Serbia dende o 22 de xaneiro de 2010, e polo tanto cabeza da Igrexa ortodoxa serbia.
## Traxectoria 
Naceu o 28 de agosto de 1930 na aldea de Vidova, e foi bautizado co nome de Miroslav. Cursou a educación primaria na súa aldea natal, e en 1951 graduouse polo seminario teolóxico de Prizren. Posteriormente ampliou os seus estudos nas Facultades de Teoloxía da Universidade de Belgrado e da Universidade de Atenas. Logo de graduarse, serviu no exército.

En outubro de 1959 foi tonsurado monxe polo patriarca Xermán, patriarca de Serbia no mosteiro Rakovitsa, tomando o nome de Ireneu. O 24 de outubro de  1959 foi elevado ao rango de hierodiácono e o 27 de outubro ao de hieromonxe. Posteriormente ocupou diversos cargosː foi profesor do Seminario Teolóxico de Prizren entre 1959 e 1968, xefe da escola monástica do mosteiro de Ostrog en 1969, e profesor e reitor do seminario de Prizren dende 1971 até 1974.

En maio de 1974 foi elixido bispo vigairo do patriarca de Serbia, co título de Moravic. Recibiu a ordenación episcopal o 14 de xullo de 1974. Ao ano seguinte, na reunión do Sínodo da Igrexa ortodoxa serbia entre o 21 e o 28 de maio de 1975, foi elixido bispo de Niš, tomando posesión de dita eparquía o 15 de xuño do mesmo ano.

O 22 de xaneiro de 2010 foi elixido patriarca da Igrexa ortodoxa serbia. Como patriarca, pronunciouse en contra do establecemento da Igrexa ortodoxa de Ucraína por parte do patriarca Bartolomeu, así como dos intentos de crear igrexas autocéfalas en Montenegro e Macedonia do Norte.

O 4 de novembro de 2020 foi hospitalizado en Belgrado por causa dunha insuficiencia cardíaca. Porén, finou na capital serbia o 20 de novembro por COVID-19.
Plataforma Aberta Cidadá de Lalín

A **Plataforma Aberta Cidadá de Lalín** (**PAC - Lalín**) é unha agrupación política que traballa na circunscrición electoral de Lalín.

## Traxectoria e características 
Conformouse coa idea de concorrer nas eleccións municipais de 2015, para o cal elaborou un programa de 31 puntos entre os que destaca a defensa da identidade cultural (cítase expresamente a promoción da lingua galega e a protección do patrimonio), a gratuidade das zonas azuis para aparcar vehículos, a rebaixa da peaxe na autoestrada AP-53 entre Santiago e Dozón, a auditoría da débeda do consistorio ou a creación dun Foro Municipal da Enerxía, baseado no principio de autosuficiencia enerxética.

Esta agrupación electoral conta coa presenza de militantes de Anova e Podemos pero sen a incorporación das organizacións. A cabeza de lista foi Lara Rodríguez, seguida de Sabrina Lamas, Manuel Igrexas, Domingo Riádigos, Antón Blanco e Patricia Lamas de la Torre.

Nas eleccións obtiveron unha concelleira, Lara Rodríguez, que forma parte do goberno municipal de Lalín.
## Notas 
## Véxase tamén 
### Ligazóns externas 
* Páxina web da formación
Bent Christensen

**Bent Christensen Arensøe**, nado o 4 de xaneiro de 1967 en Copenhague, é un exfutbolista e adestrador dinamarqués.

## Traxectoria 
Durante a súa carreira como futbolista tiña como alcume "Turbo" pola súa velocidade ao atacar. Xogou en numerosos clubs, salientando no equipo danés Brøndby IF, no que logrou 116 goles en 208 partidos e gañou cinco campionatos e co Compostela no que marcou 35 tantos en 110 partidos. Coa Selección de fútbol de Dinamarca xogou 26 encontros e marcou 8 goles e foi parte do equipo gañador da Eurocopa de Fútbol Suecia 1992. Desde 2013 é o adestrador da selección nacional sub-19.
Commelinales

A das **commelinales** (*Commelinaleses*) é unha orde de plantas anxiospermas monocotiledóneas.

A orde está composta por cinco familias (nas clasificacións filaxenéticas modernas) ou catro (na clasificacións "cásicas"). En tyoptal, a orde comprenden 812 especies distribuídas en 68 xéneros.

A pesar de ter poucas familias e de ser monofilético segundo as análises moleculares de ADN, a orde é moi diversa desde o punto de vista da morfoloxía. De feito, a unión de todas as familias nun mesmo clado resultou sorprendente, xa que as sinapomorfías quedan prccticamente restrinxidas a certos caracteres fitoquímicos (como a presenza de fenilfenalenonas e a algúns caracteres da semente (como, por exemplo, a presenza dun abundante endosperma helobial).

O grupo troncal das commelinales data de hai uns 114 millóns de anos (MA), no cretáceo tardío.

A diverxencia dentro do grupo comezou hai uns 110 MA, segundo Janssen e Bremer.

As datas, segundo Wikström *et al.* son 81-73 e 71-66 MA respectivamente. Porén, hai que ter en conta que que Janssen e Bremer (*Op. Cit.*) utilizaron unha topoloxía para datar os clados diferente.

## Clasificación 
Na clasificación "clásica" de Cronquist (1981) a orde comprende 4 familas: 
* *Commelinaceae*
* *Mayacaceae* 
* *Rapateaceae*
* *Xyridaceae*

Pero en sistemas de clasificación modernos, como os do *Angiosperm Phylogeny Group* (APG) grupo de botánicos que traballan na filoxenia vexetal utiliando técnicas moleculares e a análise cladística, a clasificación varía bastante.

Na súa primeira clasificación, do ano 1998, incluían tamén catro familias, pero moi diferentes:

* *Commelinaceae*
* *Haemodoraceae*
* *Philydraceae*
* *Pontederiaceae*

No *Angiosperm Phylogeny Website* (do ano 2001 en adiante),
e nas clasificacións APG II (do ano 2003) e APG III (do ano 2009), nas que a orde se sitúa na subclase das *Commelinidae*, da clase das *Liliopsida* = *Monocotyledoneae*. a circunscrición modificouse un pouco:

Segundo APG III, e o *Angiosperm Phylogeny Website*,

As familias das *Mayacaceae*, *Rapateaceae* e *Xyridaceae* foron desprazadas á orde das *Poales*.

## Notas 
## Véxase tamén 
### Bibliografía 
* 
* 
* 

### Outros artigos 
* *Liliopsida*
* *Commelinidae*
 
### Ligazóns externas 
* *Commelinales* en Madagascar Catalogue.
Bartolomeu I, patriarca de Constantinopla

miniatura|dereita|Bartolomeu I e o papa Francisco na igrexa do Santo Sepulcro de Xerusalén.
**Bartolomeu I** ou **Bertomeu I** (en ), nado como **Dimítrios Arkhondonis** (en grego: Δημήτριος Αρχοντώνης), en Imbros (Turquía) o 29 de febreiro de 1940, é o patriarca de Constantinopla dende o 22 de outubro de 1991, e polo tanto cabeza da Igrexa ortodoxa de Constantinopla.
Yusuf Antuan Suif

**Yusuf Antuan Suif** (en ), nado no Líbano o 14 de xullo de 1962, é un eclesiástico católico maronita, entre 2008 e 2020 arcebispo de Chipre e dende 2020 de Trípoli.

## Traxectoria 
Naceu en Xakka, unha vila costeira da gobernación do Líbano Setentrional. Completou os estudos secundarios no seminario patriarcal de San Marón en Ghasir en 1982, e posteriormente estudou Teoloxía na Universidade Espírito Santo de Kaslik, graduándose en 1987. Foi ordenado sacerdote o 5 de setembro de 1987 polo arcebispo de Trípoli Antun Xubair. En 1992 doutorouse polo Pontificio Instituto Oriental, en Roma.

Foi elixido arcebispo de Chipre polo Santo Sínodo da Igrexa Maronita. Recibiu a consagración episcopal o 6 de decembro de 2008, de mans do patriarca de Antioquía Nasrala Pedro Sufair.

O 11 de outubro de 2018 foi nomeado visitador apostólico para os maronitas de Grecia. 

O 1 de novembro de 2020 foi nomeado arcebispo de Trípoli.

## Notas
Baile a' Mhanaich

'''Baile a' Mhanaich''' () é unha vila de 530 habitantes da illa de Benbecula nas Hébridas Exteriores no oeste de Escocia. É o principal centro das North Uist, South Uist e varias outras pequenas illas. Balivanich é parte da parroquia de South Uist.

## Clima 
## Notas
Friameira

miniatura|200px|Friameira metálica.
miniatura|200px|Friameiras de plástico.
Unha **friameira** é un recipiente de diversas formas e materiais que se pecha mediante unha tampa hermética e se emprega para transportar alimentos.

## Notas
El Merlo Blanco

***El Merlo Blanco*** foi un semanario editado en Vigo en 1897.

## Historia e características 
Apareceu a principios de outubro de 1897. O título era unha homenaxe a José Antonio Fernández, popular limpabotas compostelán coñecido polo alcume do *Merlo*. José Antonio figuraba na cabeceira como director. Tivo curta duración.

## Notas 
## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
Teodoro II, patriarca de Alexandría

**Teodoro II** (en ), nado en Creta (Grecia) o 25 de novembro de 1954, é o patriarca de Alexandría e toda África dende o 9 de outubro de 2004, e polo tanto cabeza da Igrexa Ortodoxa de Alexandría.
Brittas

**Brittas** () é unha localidade do condado de Dubín Sur situada no límite co condado de Wicklow na estrada N81,ao pé dos montes de Dublín. Tiña 171 habitantes en 2011.

## Notas
José Luis Gerardo Ponce de León

: *Para outros artigos sobre persoas co mesmo apelido, véxase a páxina de homónimos **Ponce de León***
**José Luis Gerardo Ponce de León**, nado en Buenos Aires (Arxentina) o 8 de maio de 1961, é un eclesiástico católico latino e misioneiro da Consolata, dende 2013 bispo de Manzini (Eswatini).
## Traxectoria 
O 9 de xaneiro de 1983 profesou como membro dos misioneiros da Consolata, e o 28 de decembro de 1985 fixo a profesión solemne. O 2 de agosto de 1986 foi ordenado sacerdote deste instituto.

O 24 de novembro de 2008 foi nomeado vigairo apostólico de Ingwavuma (Suráfrica) e bispo titular de *Maturba*. Recibiu a consagración episcopal o 18 de abril de 2009, de mans do arcebispo James Patrick Green, nuncio para Eswatini.

O 29 de novembro de 2013 foi nomeado bispo de Manzini, pasando asemade a ser administrador apostólico de Ingwavuma.
María Pineda

**María Pineda**, nada en Málaga o 7 de novembro de 1960 e finada na mesma cidade o 4 de abril de 2015, foi unha modelo e empresaria española, que ademais realizou algún traballo esporádico como actriz.

## Biografía 
Deuse a coñecer en 1978 aos 17 anos ao quedar primeira dama de honra do certame de Miss España. A súa popularidade acrecentouse cando comezou unha relación sentimental co bailaor Joaquín Cortés, co que estivo emparellada dende 1994 a finais de 1996. Dende entón foi unha cara habitual da prensa e programas de corazón. Tamén traballou en televisión como actriz e colaboradora de programas durante moitos anos.

A enfermidade de cancro de pulmón diagnosticóuselle en 2009 cando contaba con 48 anos de idade. Segundo dixo, moitos familiares seus faleceran a causa desa enfermidade. O seu irmán faleceu en 1987 vítima de accidente de tráfico á temperá idade de 18 anos e a súa nai de cancro en 1988.

María faleceu a noite do 4 de abril de 2015 de cancro, aos 54 anos, seis anos despois de telo diagnosticado. A súa parella era o empresario Emilio Molina.

## Filmografía 
* *Una estación de paso* (1992, Gracia Querejeta)

## Notas 
## Véxase tamén 
### Ligazóns externas
Owney and Arra

**Owney and Arra** (en inglés) ou **Uaithne agus Ara** (en irlandés; ambas formas oficiais) é unha baronía no condado de Tipperary, en Irlanda, a súa cidade principal é Newport. Localízase entre Ormond Lower no norte, Kilnamanagh Upper no sur e Ormond Upper no leste. No oeste limita co río Shannon que o separa do condado de Limerick.

### Parroquias  civís
**Nota:** Tres townlands da parroquia de Monsea quedan dentro da baronía pero a maior parte está na baronía de Ormond Lower.
El Ariete

***El Ariete*** foi un semanario editado en Vilagarcía de Arousa entre 1893 e 1908.

## Historia e características 
Apareceu en xullo de 1893. Tivo varias épocas máis de edición, pois apareceu en 1897, 1899, 1900 e 1908 (con suplemento).

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
La Avispa

***La Avispa*** foi un semanario editado en Santiago de Compostela en 1897.

## Historia e características 
Apareceu en febreiro de 1897. Publicou polo menos dous números.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
Adzaria

**Adzaria**  (en ), oficialmente **República Autónoma de Adzaria** (en , ''ach'aris avt'onomiuri resp'ublik'a'', é unha república autónoma de Xeorxia, no suroeste do país, que fai fronteira ao sur con Turquía e bañada polo Mar Negro. Anteriormente fourmou parte do Imperio Otomán co nome de Acara e logo foi a República Autónoma Socialista Soviética de Adzaria da URSS.

## Historia 
Adjara formou parte da Cólquida na antigüidade. Os gregos fundaron colonias no século V a.C. A rexión caeu baixo o dominio romano no século II a.C. Logo estivo integrada no reino de Lázica antes de ser incorporada ó reino unificado de Xeorxia no século IX. Os turcos otománs conquistaron o país no 1614. A islamizción da súa poboación produciuse a partir de entón. Os otománs cederon Adjaria ó Imperio Ruso en expansión após a guerra ruso-turca de 1877-78.

## Goberno 
thumbnail|esquerda|Logo do Congreso de Ministros.
[thumbnail|esquerda|Edificio do goberno en [Batumi.]]

O status da República Autónoma de Ajara está definida pola lexislación de Xeorxia e unha nova constitución da rexión foi adoptada após a deposición de Aslan Abashidze. O corpo lexislativo local é o Consello Supremo da República Autónoma de Adjara (Parlamento), que consiste en 30 membros electos cada catro anos.

Adjara está dividida en 6 distritos:

* Batumi - Capital
* Distrito de Keda
* Distrito de Kobuleti
* Distrito de Khelvachauri
* Distrito de Shuakhevi
* Distrito de Khulo

## Notas 
## Véxase tamén 
### Ligazóns externas 
* Goberno de Adjara
* Consello Supremo de Adjara
* Departamento de Turismo de Adjara
* Territorios Xeorxianos: Ajaria - BBC
* Islam and Islamic Practices in Georgia
* In pictures: Ajaria's 'velvet revolution' 2004
Constant Vanden Stock Stadium

O **Constant Vanden Stock Stadium** ou **Estadio Constant Vanden Stock** (francés: *Stade Constant Vanden Stock*, holandés: ''Constant Vanden Stockstadion) é un estadio de fútbol da cidade de Bruxelas. Este campo acolle os partidos do R.S.C. Anderlecht como local.
miniatura|Exterior do estadio
Foi no ano 1917 cando o Anderlecht chegou a este estadio. Daquela, ao estadio chamáronlle **Estadio Émile Versé** en honra a un mecenas da zona. Xa no ano 1983, coa renovación do estadio, o nome foi trocado ao actual, poñéndolle o nome do presidente que realizou a obra.

O enderezo exacto deste campo de fútbol é Théo Verbeecklaan 2, B-1070, Anderlecht.

## Véxase tamén 
* R.S.C. Anderlecht
Mary Daly

**Mary Daly**, nada o 16 de outubro de 1928 e finada o 3 de xaneiro de 2010, foi unha pensadora feminista.

## Traxectoria 
Formouse no College of Saint Rose, na Universidade Católica de América e doutorouse en relixión no Saint Mary´s College. Impartiu clases no Boston College dos xesuítas dende 1967 a 1999. Mary Daly rexeitaba admitir homes nas súas clases argüíndo que inhibían a liberdade das mulleres. Isto provocoulle problemas disciplinarios e fixo dela unha bandeira da loita feminista.

## Pensamento 
Seguindo a teoloxía de Paul Tillich Mary Daly tentou facer compatible o cristianismo co feminismo tentando superar o androcentrismo da relixión occidental. Nas súas críticas ás relixións indíxenas entrou en polémica co feminismo negro de Audre Lorde.

Tentou desmontar os estereotipos da sociedade patriarcal que manteñen a muller submisa e encerrada nun submundo de represión e dominación machista que drena a enerxía femenina no seu proveito.

Estudou como o home buscou oprimir a muller ao longo da historia e propón vías de liberación e emancipación. Preocupada polo ecoloxismo defendeu que para evitar a depredación do planeta era fundamental reducir drasticamente o número de homes. Entende que a muller debe dominar sobre o home avogando por unha reversión sociopolítica do poder.

Defendeu unha sexualidade liberada que faga o macho prescindible e criticou o transexualismo como produto dunha tecnoloxía falocrática. Sostén que ningún transexual pode ser unha muller auténtica porque non é quen de asumir os cromosomas femininos e a historia e a experiencia que han de apoderar un futuro de realización e liberación feminina.

## Notas 
## Véxase tamén 
### Ligazóns externas 
* Mary Daly en glbtq.com
K'akheti

'''K'akheti'* (en xeorxiano: კახეთი) é unha rexión (en xeorxiano: *Mkhare''; მხარე) formada nos anos 1990 de Xeorxia da provincia histórica de K’akheti e a pequena e montañosa provincia de Tusheti. Telavi é a capital. A rexión comprende oito distritos administrativos: Telavi, Gurjaani, Kvareli, Sagarejo, Dedoplistsqaro, Signagi, Lagodekhi e Akhmeta.  K’akheti fai fronteira polo norte e este con Rusia (Chechenia e o Daguestán), polo sueste con Azerbaidján e coas rexións de Mtskheta-Mtianeti e Kvemo Kartli polo oeste.

## Historia 
[250px|esquerda|thumbnail|[Sighnaghi é un importante centro da rexión.]]
K'akheti foi un principado feudal independente de finais do século VIII. Foi incorporado ó Reino Unido de Xeorxia a principios do século XI. Após a desintegración do Reino de Xeorxia, K'akheti converteuse nun reino independente na décado de 1460. En 1762, o reino de K'akheti uniuse co vecino reino xeorxiano de Kartli. Ambos reinos foron debilitados polas frecuentes invasións e en 1801 o Reino de Kartli - K'akheti foi anexada ao Imperio ruso. En 1918-1921 K'akheti era parte da independente República Democrática de Xeorxia e dende 1922 ata 1991 parte da Unión Soviética dentro da República Socialista Soviética de Xeorxia sen ser unha entidade política administrativa. Dende a independencia de Xeorxia en 1991, K'akheti é unha rexión na república de Xeorxia e Telavi segue sendo a súa capital.

## Véxase tamén 
### Ligazóns externas 
*K'akheti na páxina oficial de turismo de Xeorxia
* Páxina web da administración rexional
Tallaght Stadium

O **Tallaght Stadium**  ou **Staid Thamhlachta**  é un estadio de fútbol situado en Tallaght, ao sur da cidade de Dublín (Irlanda), no que disputa os seus partidos como local o Shamrock Rovers F.C.. Neste estadio celebrouse no 2009 a final da FAI Cup entre o Sligo Rovers F.C. e o Sporting Fingal F.C., que finalizou co triunfo dos *Fingal* por 1 a 2.

## Capacidade 
O estadio ten unha capacidade para 5700 espectadores. Nun partido amigable disputado entre o Shamrock Rovers e o Real Madrid a súa capacidade aumentou temporalmente 10&nbsp;900 espectadores. Tamén na final da FAI Cup de 2009 a súa capacidade viuse incrementado ata os 8800 espectadores.

## Historia 
O Tallaght Stadium converteuse na casa do Shamrock Rovers en marzo do 2009 logo de 20 anos sen un estadio permanente, o seu último partido en Glenmalure Park disputouse o 12 de abril de 1987 nunha semifinal da FAI Cup fronte ao Sligo Rovers. Na súa primeira tempada en Tallacht, os Rovers finalizaron no segundo posto da liga, catro puntos por detrás dos Bohemians. Os Rovers disputaron tamén partidos amigables fronte ao Real Madrid, Newcastle United e o Hibernian F.C..

## Outros usos 
### Fútbol americano 
O único partido de fútbol americano disputado no estadio foi a Shamrock Bowl o 7 de agosto de 2010. Nesta ocasión os Dublin Rebels derrotaron os Limerick Vikings por 15-0. Estaba previsto que se disputase novamente a final en Tallaght no 2011 se un equipo de Dublín chega á final, mais finalmente escolleuse o Morton Stadium.

### Rugby 
En novembro do 2009 os Ireland Wolfhounds derrotaron os Argentina Jaguars por 31 a 0.

## Véxase tamén 
### Ligazóns externas 
* Páxina web oficial
* Tallacht Stadium na páxina do Shamrock Rovers
Molly Sterling

**Molly Sterling** é unha cantante e compositora irlandesa que representará a Irlanda no Festival de Eurovisión 2015 coa canción "Playing with Numbers".

## Carreira 
Molly Sterling comezou a súa carreira gañando o Tipp Teen Idol en novembro de 2011, gañando un premio de gravación no *Popstar Studios*. Ela rematou segunda no programa da TV3 ''All Ireland School's Talent Search* en maio de 2014 e lanzou o seu primeiro EP, *Strands of Heart*, en novembro de 2014.

### Festival de Eurovisión 
O 27 de febreiro de 2015 ela foi elixida para representar a Irlanda no Festival de Eurovisión 2015 coa canción "Playing with Numbers". Ela participará na segunda semi-final en Viena, Austria. Con 17 anos, ela é a artista máis nova en representar a Irlanda no certame.

## Discografía 
* *Strands of Heart'' (2014)
## Notas 
## Véxase tamén 
### Outros artigos
* Irlanda no Festival de Eurovisión
Telavi

**Telavi** (en xeorxiano: თელავი) é a principal cidade e centro administrativo da provincia oriental de Xeorxia de K'akheti. A súa poboación conpónse duns 19&nbsp;629 habitantes (2014). A cidade está situada a pé dos cerros de Tsiv-Gombori a 500-800 metros sobre o nivel do mar.

## Historia 
### Orixes 
Os primeiros descubrimentos arqueolóxicos de Telavi remóntanse á Idade de Bronce. Unha das primeiras contas de sobrevivir de Telavi é do século II d.C., polo xeógrafo grego Claudio Tolomeo, quen menciona o nome *Teleda* (unha referencia a Telavi). Telavi comezou a transformarse nun centro político e administrativo importante no século VII d.C.. Datos de interese sobre Telavi proporciónanse nos rexistros polo xeógrafo árabe Al-Muqqadasi do século X, que menciona Telavi xunto con cidades tan importantes do Cáucaso como Tblisi, Shamkhor, Ganja, Shemakha e Shirvan. Falando da poboación de Telavi, Al-Muqaddasi sinala que na súa maior parte compoñíase de cristiáns.

### Imperio ruso 
En 1801, após que o Reino de Kartli-Kakheti fose anexionado polo Imperio ruso, Telavi perdeu a súa condición de capital. No século XIX a cidade recibiu o status de centro administrativo (uyezd) na gubernía de Tbilisi. Durante ese período, a economía da cidade baseábase principalmente en pequenas industrias (tintura de coiro, produción de cerámica, viño, etc...), o comercio e a agricultura. A poboación da cidade tivo a redor de 12.000 habitantes a finais do século XIX (incluídos 2.000 armenios, principalmente refuxiados do Imperio Otomán, e 10.000 xeorxianos étnicos).

## Galería de imaxes 

File:9 April Street. Telavi.jpg 
File:Telavi14.jpg
File:Telavi13.jpg
File:Telavi Ethnography Museum.jpg
File:Telavi15.jpg|
File:Telavi16.jpg|
File:Telavi17.jpg|
File:Панорама Телави.JPG|
File:Telavi18.jpg|

## Notas